Bespreking:Boere - Wikipedia
Hierdie bladsy is 'n besprekingsbladsy waar verbeteringe tot die Boere-artikel bespreek word.
2 Staafbaarheid en neutraliteit
2.3 Ander probleme
5 Skakel na Wikipedia-bladsy oor Boere op die Hongaarse Wikipedia
6 Oorloë tussen die Boererepublieke
Die tweede paragraaf kort bietjie skaafwerk om dit meer ensiklopedies te maak. Laurens 06:11, 27 Augustus 2007 (UTC)
Verder voldoen die paragraaf ook nie aan die neutrale oogpunt vereistes nie. --RM 08:01, 27 Augustus 2007 (UTC)
Ek is besig om die artikel te herskryf en aan te vul. Anrie 12:07, 27 Augustus 2007 (UTC)
Ek is nog besig, maar as ek eers klaar is sal ek die neutrale inligting uit die eerste weergawe hier by die nuwe weergawe bylas. Anrie 12:12, 27 Augustus 2007 (UTC)
Ek het nou bygevoeg wat ek kon, maar het nou ander werk wat ongelukkig my aandag vereis. Die Engelse teks is in kommentaarhakies as iemand die tyd het/belang sou stel om aan te gaan. Ek is ook nie 100% gelukkig met die Engelse teks nie, maar al my boeke is steeds in Suid-Afrika, dus kan ek nie sommer links en regs inligting invul soos ek goeddink nie. Mens sal die egter moet wysig op 'n tyd sodat dit nie klink asof enige persoon wat na hom/haarself as 'n "boereseun" of "-meisie" verwys 'n verregse hater van die Afrikanerkultuur is nie. Anrie 12:39, 27 Augustus 2007 (UTC)
Staafbaarheid en neutraliteit[wysig bron]
Die artikel soos dit tans beskryf word is problematies omdat dit 'n konsep voorstel sonder enige verwysings wat die beweringe wat gemaak word staaf. laurens 08:16, 16 September 2007 (UTC)
Het die artikel die regte titel - handel die artikel oor die moderne Boerevolk- of Boerevryheidsbeweging, of handel dit oor die mitiese konsep van 'n etnies groep of nasie, apart van etniese Afrikaners, wat sulke groepe voorstaan? Of handel dit oor die historiese burgers / inwoners van die boererepublieke soos wat die sin "Die Boerevolk was bekend vir hulle sterke patriotiese karaktereienskappe. Hul patriotiese gevoelens stam uit 'n honderd jaar se geveg teen ryksgesindheid en die brutale Afrika-klimaat, asook 'n sterk volksgevoel en 'n konserwatiewe Christelike geloof." dalk sou aandui. laurens 08:16, 16 September 2007 (UTC)
Die artikel het oorspronklik (en behoort steeds) oor die geskiedkundige "Boerevolk" te handel. Dit is 'n geskiedkundige term wat 'n baie spesifieke etniese en kulturele groep aandui (een van my boeke verwys na "burghers" wat "farm". Die artikel het vlugtelings na die boerenasionaliste verwys wat na hulself as die boerevolk verwys, maar dis nie werklik dieselfde ding as die betekenis van die geskiedkundige term nie. Anrie 08:36, 16 September 2007 (UTC)
Wat van 'n dubbelsinnigheidsbladsy? Die artikel kan dan oor die geskiedkundige term handel en die res kan na Afrikaner aangestuur word, aangesien hierdie artikel wel 'n paragraaf het wat oor Boere handel. Graaf 09:44, 16 September 2007 (UTC)
Dit sal vir my meer sin maak as die huidige trant. As ons ooreenkom dat dit die fokus van die artikel gaan wees moet dit dan so aangepas word. laurens 08:46, 16 September 2007 (UTC)
Ek het nou die inleiding so bietjie aangepas an aanleding van Anrie se stelling. Ek wonder bietjie oor die etniese en kulturele groep. Ek vermoed die Boere en die Kaapse Nederlandstalige burgers het hulle etnisiteit, taal en kultuur met die Boere gedeel. Dalk is die oplossing om politieke as 'n addisionele onderskeidende faktor aan te dui. laurens 09:01, 16 September 2007 (UTC)
Boere of Boerevolk - is daar 'n verskil tussen die terme? Ek is eintlik meer gewoond aan Boere. Boerevolk is bietjie ideologies gelaai vermoed ek. laurens 09:02, 16 September 2007 (UTC)
By verdere nadenke dink ek die artikel moet na Boere verskuif word. Dit is meer in lyn met ons titelkonvensies - nêrens ander gebruik ons die term volk as deel van die titel van soortgelyke groepe nie. Dink bietjie hoe Duitsevolk op die oor val teenoor Duitsers... laurens 09:22, 16 September 2007 (UTC)
Afhangende van die bedoelde fokus van die artikel moet die inleiding aangepas word om die probleme wat reeds onder die titel-hofie hierbo uitgelig word aan te spreek. Wie is die Boerevolk en waar word die definisie daarvan in 'n betroubare bron verskaf? laurens 08:16, 16 September 2007 (UTC)
Ander probleme[wysig bron]
'n Aantal spesifieke stellings wat nie gestaaf is nie of moontlik nie neutraal is nie is as sodanig gemerk. laurens 08:16, 16 September 2007 (UTC)
Afrikaners en Boere[wysig bron]
Volgens my woordeboek verwys die term Afrikaner na almal wat Afrikaanssprekend is. Enigeen, ongeag kleur of afkoms kan dus 'n Afrikaner wees.
Die term Boer verwys na 'n kleiner groep binne die Afrikanerdom. 'n Goeie definisie sal feitelik na die geskiedkundige en hedendaagse eienskappe van die Boerevolk moet verwys. Ek bevraagteken gevolglik die opvatting dat dit noodwendig 'n regse gesindheid impliseer. Dit mag wel deur regse kringe gebruik word maar ons praat hier van 'n kulturele groep.
Ek stel verder voor dat daar 'n afsonderlike artikel oor die BVK geskryf word aangesien die Boer nie 'n organisasie is nie.—Hierdie ongetekende kommentaar is deur 59.127.20.197 (Bespreking • Bydraes) gelewer.
Alhoewel ek nie saam stem met die bostaande argument nie het ek die sin aangepas omdat ek wel voel dat dit ook, veral histories, moontlik is om Boere of Boerevolk in 'n nie-regse konteks te gebruik. Of mens Afrikaners nou beperk tot wit Afrikaanssprekendes en of mens 'n meer inklusiewe oogpunt het help nie om Boere of Boerevolk te verhef tot geloofwaardige etniese of kulturele groepe nie. Dit is soos die artikel sê 'n geskiedkundige term wat vandag deur verskillende mense op verskillende maniere gebruik word - dit is beslis nie 'n vakkundige klassifikasie van 'n definieerbare groep nie. Ek stem saam dit word nie altyd met 'n regse inslag gebruik nie - ek dink darem byvoorbeeld nie dat Koos Kombuis 'n regse bedoeling gehad toe hy gesing het hy is "'n boer in beton nie'.
Boerevolk verdien 'n inskrywing in Wiktionary eerder as in hierdie ensiklopedie aangesien dit net 'n woord is en nie 'n ensiklopediese onderwerp nie.
laurens (kontak) 16:45, 25 Junie 2009 (UTC)
Wel, baie mense ag hulself as lede van 'n sg. "boerevolk". Sy dit dan nie 'n geloofwaardige etniese / kulturele groep nie, is dit tog 'n fassinerende verskynsel wat myns insiens wel 'n plek in 'n ensiklopedie het. Mens kan byvoorbeeld skryf oor die ideologie van die seperatiste, hul rassistiese arrogansie, hul stokperdjies (bv. sport en braai), die spesiale cuisine (waarvoor wyd op televisie geadverteer word en wat in elke kettingwinkel aangebied word), die boerevolkrolprenbedryf wat nie juis ander groepe as wit Afrikaanssprekende Suid-Afrikaners insluit nie, die musikale industrie met die verskillende eras (ook heel geïsoleerd van, sê, bruin Afrikaanssprekendes) en ander kenmerke wat algemeen aan die term verbind word. Met bronne en verwysings, natuurlik. Soos ek sê, dit hoef nie as 'n etniese groep gesien te word nie (ek dink in elk geval dit is een nie nie), maar ons hoef die begrip nie tot 'n woordeboek te beperk nie. Dit kan werklik interessant wees en baie kan daaroor geskryf word. Groete — Adriaan90 (Bespreking • Bydraes) 17:23, 25 Junie 2009 (UTC)
In Boere on 2009-09-12 13:24:41, 400 Bad Request
In Boere on 2009-09-12 15:23:14, 400 Bad Request
--RobotJcb (kontak) 15:23, 12 September 2009 (UTC)
Skakel na Wikipedia-bladsy oor Boere op die Hongaarse Wikipedia[wysig bron]
http://hu.wikipedia.org/wiki/Wikip%C3%A9dia:B%C3%BAr_m%C5%B1hely :-)—Hierdie ongetekende kommentaar is deur Történelem p (Bespreking • Bydraes) gelewer.
Oorloë tussen die Boererepublieke[wysig bron]
Die artikel praat van oorloë tussen die Boererepublieke, die Oranje-Vrystaat, en die ZAR, maar skakel dan na die twee Anglo-Boereoorloë: "Die oorloë tussen die Boererepublieke, die Oranje-Vrystaat en die Zuid-Afrikaansche Republiek word soms die Eerste- en Tweede Boereoorloë genoem." Verder verstaan ek onder Boererepublieke ook die Oranje-Vrystaat en die ZAR. K175 (kontak) 05:34, 4 Desember 2017 (UTC)
Ontsluit van "https://af.wikipedia.org/w/index.php?title=Bespreking:Boere&oldid=1669449"
Die bladsy is laas op 15 Mei 2018 om 06:27 bygewerk.